Illolin Da Sigari Keyi A Jikin Dan Adam | 1Arewa Hausa
» Kiwon Lafiya » Illolin Da Sigari Keyi A Jikin Dan Adam
"Babu tsokar da tabar cigabari bai yi wa lahani saboda shi hayakin tabar yana yawo a jikin dan adam tare da iskar da muke shaka kuma babu yadda za'ayi dan adam ya rayu muddin ya shakar iska," inji Ocampo.Campo ta yi wannan bayanin ne a jiya 31 ga watan Mayu wanda duniya ta ware a matsayin ranar yaki da shan tabar cigari.
Ranar na wannan shekarar anyi mata lakabi da "Cigari na karya zukata"Ocampo ta cigaba da bayani inda tace idan mutum ya zuka tabar cigari, hayakin zai cakwude da iskar da yake shaka wanda kuma zai hade da jininsa sai dai a maimakon jinin ya zagaya da iskar mai kyau (oxygen) zuwa dukkan tsokar da ke jikinsa, gurbataccen iskar (Carbonmonoxide) ce za ta kasance ta gurbata jinin kuma wannan gurbataccen jinin ne zai karade jikinsa har zuwa kwakwalwa da kafafu da sauransu."Hakan yasa idan ka lura da labba da hanayen masu shan tabar cigari za kaga sunyi duhu.
Wannan alama ce ta rashin isashen iska mai kyau wato Oxygen," inji ta.Bayan gurbataciyar iskar carbon monoxide da ke cikin tabar cigarin, akwai kimanin kwayoyin Chemical 4,000 zuwa 7,000 kuma sama da 60 cikinsu da janyo cutar daji wato Cancer.Campo ta kara da cewa jikin mashaya tabar cigari na kokarin samar da karin jini wanda hakan ke sanya jinin ya yi kauri sosai wanda hakan na hana jinin zagayawa cikin hanyoyin jinin wanda dama sun matse saboda illar cigari. Hakan ne ke haifar da bugawar zuciya.
Posted by 1Arewa Tv at 22:42
Title : Illolin Da Sigari Keyi A Jikin Dan Adam
Description : Masana da likitoci sun dade ta ganowa cewa shan tabar cigari na yiwa huhun dan-adam lahani tare da janyo cutar daji sai dai a yanzu wata sab...
0 Response to "Illolin Da Sigari Keyi A Jikin Dan Adam "